Yona

Yona (oik. Johanna Rasmus, ent. Louhivuori, ent. Pitkänen, s. 5. maaliskuuta 1984 Itävalta) on suomalainen laulaja-lauluntekijä. Hän syntyi Itävallassa helluntailaisperheeseen ja asui lapsuutensa Oulussa. Hänen ollessaan 10-vuotias perhe muutti Kuopioon ja myöhemmin Helsinkiin. Hän harrasti koko lapsuutensa kuorolaulua ja pianonsoittoa. Vuonna 2021 Yona asettui JyväskyläänLaulaja Yona muutti Jyväskylään. Keskisuomalainen 3.10.2021.. 

 Ura 
Timmion Records julkaisi Yonan debyyttialbumin Pilvet liikkuu, minä en 13. tammikuuta 2010. Albumin musiikki on saanut vaikutteita folkista, jazzista, iskelmästä ja virsistä, mutta myös modernista musiikkimaailmasta, hip hopista ja reggaesta. Yona on sanoittanut albumin kappaleet ja säveltänyt niistä suurimman osan. Valtaosa albumin kappaleista on trumpetisti Kalevi Louhivuoren sovittamia, ja albumin on tuottanut Didier Selin. Albumi ylsi maaliskuussa viikolla 11 Suomen virallisen albumilistan sijalle 49.

Orkesteri Liikkuvat Pilvet on Yonan taustalla levyillä ja keikoilla säestävä 10-henkinen yhtye, joka koostuu seuraavista muusikoista: Nicolas Rehn (kitara), Antti Kujanpää (koskettimet), Salla Hakkola (harppu), Aili Ikonen (viulu ja laulu), Heini Ikonen (viulu ja laulu), Matti Mietola (alttoviulu), Juho Kanervo (sello), Eero Tikkanen (kontrabasso), Tatu Rönkkö (rummut) sekä Didier Selin (miksaus).

Yona julkaisi syyskuussa 2010 Liljan Loisto -yhtyeen kanssa albumin Takaisin Karjalan maille, jonka kappaleet ovat Karjala-aiheisia vapauslauluja reggae-sovituksina. Yhtyeeseen kuuluvat Yonan lisäksi Puppa J sekä Punky Reggae Band. Takaisin Karjalan maille ylsi ensimmäisellä listaviikollaan Suomen virallisen albumilistan sijalle 19. Yhtyeen toinen pitkäsoitto Vapauden hurma julkaistiin 30. toukokuuta 2012 ja sen kappaleesta "Varkaat kulkurit" on julkaistu musiikkivideo. Vapauden hurma ylsi parhaimmillaan Suomen virallisen albumilistan 26. sijalle.

Yona palkittiin vuoden 2010 tulokas-Emmalla. Hänen toinen sooloalbuminsa Vaikenen laulaen julkaistiin toukokuussa 2011. Albumi nousi Suomen virallisen albumilistan sijalle 16.

Yonan kolmas pitkäsoitto Vaikka tekee kipeää, ei haittaa julkaistiin syyskuussa 2012. Se sijoittui 14. sijalle Suomen virallisella albumilistalla. 

Vuonna 2013 Yona osallistui Seinäjoen Tangomarkkinoiden Tangokuningatar-kilpailuun ja sijoittui toiseksi. Syyskuussa 2013 hän vieraili Matti Mikkolan studio-orkesterin levyllä kappaleessa "Suojassa mun unissain", joka toimi tunnuslauluna Yle TV2:n draamakomediasarjassa Mun ainoot 30 minsaa.

Yonan neljäs pitkäsoitto Tango a la Yona julkaistiin vuonna 2014. Albumi ylsi ensimmäisellä listaviikollaan Suomen virallisen listan sijalle 11 ja pysyi listalla neljä viikkoa.[2]

Vuonna 2015 vibrafonisti Panu Savolaisen Toivo -yhtye levytti albumin Music by Toivo Kärki. Yona lauloi albumille Kärjen vuonna 1949 säveltämän nimettömän ja sanattoman kappaleen, jolle hän antoi nimen "Aloha wau ia oe" ja kirjoitti siihen sanat. Albumin julkaisukeikalla Lavaklubilla Yona lauloi useita Kärjen kappaleita. 

Yona sai vuonna 2022 Kriitikoiden valinta -Emman albumistaan Uni johon herään.

Toukokuussa 2022 julkistettiin, että Yona on yksi Vain elämää -televisiosarjan kolmannentoista tuotantokauden artisteista.

Yonan yhdeksäs sooloalbumi Eden julkaistiin 20.9.2024.

Saimaa ja Yona julkaisivat 15.8.2025 yhteislevyn Solovey - Lauluja Ukrainasta.  Mukana on myös Vantaan Viihdeorkesteri, kamarikuoro ja Saku Mandoliinid -orkesteri. Single "Laula mulle laulu" julkaistiin jo aiemmin keväällä.

 Diskografia 

Albumit










Singlet
 Irti (2021, Johanna Kustannus)
Rauhaa ja rakastella (2023, Johanna Kustannus)
Tähtii ei voi omistaa (2023, Johanna Kustannus)

Puppa J & Tasottavat


Liljan Loisto



Vierailijana
 Artisti Kappale Albumilta Muut vierailijat Vuosi Hannibal & Soppa "Näreet 2004" Promoa huudeilles  2004 Stig Dogg "Unelmat haihtuu" Stigidilaatio  2007 Hannibal & Soppa "Boonusta" Meiän asia Ilari 2007 Hannibal & Joku Roti Mafia "Sterkoissa DJ Screw (Plus visailu)" Streets of Nekala Tykopaatti 2009 Laineen Kasperi "Vallankumous" Olet tässä / Du är här / You are here  2010 Vitun kova ääni "Harson läpi" Aikatauluis  2011 Stig "Aamulla aikaisin" Puumaa mä metsästän Anna Puu 2012Jani-Petteri"Sana on vapaa"Haittaakse?2012Tuure Kilpeläinen ja Kaihon Karavaani"Tahtoisin,tahtoisin"Afrikan tähti 2012Pitkäsen Matti"Hetken humaa"Nojatuoliblues2013 Matti Mikkolan studio-orkesteri "Suojassa mun unissain" Suojassa mun unissain  2013 Muuan mies "Soi soi" Mä olen iloinen  2013 Tundramatiks "Kaipaan" Ajo 2014 Aivovuoto / Khid "Fantastik Voyage" Se tuli televisiosta / Sushi Drive-by  2015 Pyhimys "Aina ku Aira" Pettymys  2015Panu Savolainen Toivo"Aloha wau ia oe"Music by Toivo Kärki2015Pykäri"Maneki Neko"Pykäri2017Anssi Kela"Sä et tiennyt"Ääriviivoja2018Stig"Kukkurukuu"Vain elämää, kausi 112020

 Lähteet 

 Aiheesta muualla 

 Yonan viralliset sivut
 Tekijänä: Yona Yle Areena. 4.1.2015.

Luokka:Suomalaiset laulaja-lauluntekijät
Luokka:Vuonna 1984 syntyneet
Luokka:Elävät henkilöt
Luokka:Emma-palkinnon saajat